Haler Golin

**Haler Golin** *[1] (ne mešati sa Haler Obrim)* je bio Imperatorova Produžena Ruka za vreme Galaktičkog Građanskog Rata. Rođen u Ljudskoj porodici u turbulentnom Spoljašnjem Prstenu, uvek je bio privučen ratom i moći, pa se učlanio u Imperijalnu Armiju još na Koruskantu, i odmah zapao za oko pretpostavljenima, pa i Palpatinu. Naučio ga je kako da kanališe svoj bes, ali bukvalno. Korišćenjem Tamne Strane Sile, i pošto se pokazao kao jedan od najnaprednijih, načinio ga, to jest dao mu čin Ruke. Rukopoložio ga. Veoma uporan u svojim ciljevima i proračunat u metodama, bio je jedan od najefektivnijih operativaca.

Palpatin ga je kasnije poslao na misiju, da istraži potres Sile na planeti Jorgrax. Kada je stigao, pročešljao je tu oblast *[2] (kako bi to rekao Vejder)* do koje ga je dovela njegova ruka i pratio poremećaj u Sili do lokalne Sitske tvrđave.

Tamo je naleteo na čudnu grupu ljudi - pola Imperijalista pola Pobunjenika. Doduše malo više Pobunjenika. Koji su takođe pratili poziv iz tvrđave (videti Gorbaku).

## **Izgled i narav**

Haler Golin ￼je bio taknut Silom dečak (znam da zvuči pedofilski ali nije) rođen negde na nepoznatoj planeti u Spoljašnjem Prstenu. Rane godine je proveo u nemanju na obodima civilizacije. Kao rezultat teškog života, razvio je mržnju prema svima. To ga je napajalo i guralo napred. Naposletku se probio. Stigao je do Koruskanta. Gde se upisao u vojsku i to odmah za najteže zadatke kako bi smirio svoje besove. Odmah je i zapao za oko Imperatoru Palpatinu. Vojni dani su bili gotovi. Uzeo ga je pod svoje, pod svoju ruku i trenirao ga da postane jedan iliti jedna od Imperatorovih Ruku, elitne grupe Tamnih Džedaj operativaca koja je odgovarala direktno i samo njemu.

Imperator je snažio njegovu mržnju, dolivao ulje na njegovu vatru. U početku je ta "vatra" bila nekontrolisana, ali je tako nekontrolisana i stvorila zapečaćene veze sa Tamnom Stranom Sile. Sve više i više je napredovao u veštinama Tamne Strane.

Iskreno, i poštovao ga je ali ga se i plašio. Ali više poštovao. Nije baš bilo strahopoštovanje. Preko Sile su se i njih dvojica povezali bukvalno u jedno, bukvalno je bio njegova ruka.

Nosili su isključivo crno, i bili arogantni, neumoljivi i visoko držali do svoga znanja. On sam je bio poznat po tvrdoglavosti i upornosti da tu tvrdoglavost istera do kraja, tako da je imao 0% neobavljenih zadataka. Šta god da su mu zadali. Bio je hirurški precizan i metodičan i verovao je da se treba usmeriti na tu jednu tačku i biti zadrt sve dok se ne završi, a ne.... raspodeljivati svoju snagu na rešavanje opširnijeg problema. Bio je i vrlo paranoičan i ne samo da je mrzeo nego takođe i nije verovao ljudima. Čak ni onima koji su morali da ga slušaju. Više puta bi proveravao sve informacije koje mu donesu, pre nego što činjenicu prosledi Caru ili nastavi sa zadatkom. Ne znam zašto njegovu pedantnost i detaljisanje neko može zvati bolesnim. To je vrlo lepa odlika. Njega nisi mogao preći. Čim bi nešto malo posumnjao, ode ti.

Bio je bolno detaljan u poslu, i drugima se to činilo autoritativno i kao da je oko sebe širio auru discipline i čvrstine. Što propalicama, naravno, nije odgovaralo.

## **Istorijska ličnost**

U neko vreme nedugo posle Bitke na Javinu (PBJ), Palpatin je osetio potres Sile, izazvan buđenjem duha drevnog Gospodara Sita Kvorlaka For'naj'a na planeti Jorgrax. Imperator ga je pozvao odmah u svoje lične odaje u Palati i dao mu zadatak da istraži izvor i ako može, da mu ga donese/dovede.

Golin je svojim Lambda klase transporterom šatlom T-4a doleteo, i sleteo na Jorgrax, u malu dolinu 25 kilometara od izvora - tvrđave drevnog i odavno mrtvog Gospodara Sita.

Prvo je detaljno proverio okolinu izvan broda pre izlaska, pa onda lično, pa je onda kad se ponovo vratio u kokpit, napravio detaljnu mapu, sa svim novim unosima, čitačkim senzorima i ostalim preciznim dodacima. Neki bi to smatrali gubljenjem vremena. Međutim ti neki *[3] (Dva pripadnika Imperijalne vojske sa Kljuna Predatora i nekoliko oborenih Pobunjenika)* , koji su takođe odgovorili na poziv duha, jer je po jedan na svakoj Strani bio taknut Silom, su završili loše (vidi Gorbaku).

On je, lepo, smireno, koristeći instrumente i pažljive procene, mogao da odredi gde, kako i šta je bezbedno. Golin je iz svog kargo prostora izvukao modifikovani motor bajk 22-B NoćniSoko, izuzetan za sve podloge, znatno korišćen od strane policija i vojski širom Galaksije, i krenuo najboljim putem prema istoku ka tvrđavi.

Sa pristojne daljine posmatrao je ulaz, i kada je video dva Imperijalna vojnika na vratima tvrđave, i pošto su bili zajedno sa Pobunjenicima,koji su bili zapravo brojniji, verovao je da ih njegovi oficiri drže zarobljene i pod kontrolom. Izašao je iz svog skloništa i naredio svojim podređenima da mu predaju Pobunjenike. Poručnik Eran Flek *[4] (ne mešati ga sa drugim Flekama)* mu je predao izveštaj, o celokupnoj situaciji. Šta se dešavalo unutar tvrđave i posle, moraćete da vidite na nekim drugim mestima.

## **Društvena ličnost**

Haler Golin je bio lični Imperatorov poverenik i njegov blizak prijatelj. Palpatin ga je svojeručno trenirao da mu postane "desna ruka". Naučio ga je kako da kanališe mržnju kroz upotrebu Sile. ￼Savladao je i druge sposobnosti i veštine iz opsega Samokontrole i Alter Sile, kao što su psiho-trikovi, telekineza, Zalečenje Silom i Silom Guranje. Njegova urođena veština u kojoj je briljirao je bila Mržnja, koja mu je dozvoljavala da bukvalno šalje svoju mržnju u vidnim talasima oko sebe.

Bio je takođe izuzetno verziran astro-gator a osim Džedajskih moći, znao je taj da se koristi i puškama i pištoljima.

# Hiper svemir

• potres Sile (https://starwars.fandom.com/wiki/Disturbance\_in\_the\_Force/Legends)

• Haler Golin (https://starwars.fandom.com/wiki/Jallar\_Golin)

• Imperatorova Ruka (https://starwars.fandom.com/wiki/Emperor%27s\_Hand/Legends)

• Jorgrax (https://starwars.fandom.com/wiki/Yorgraxx)

• Gorbaka (https://starwars.fandom.com/wiki/Gorbacca)

• Kvorlak For'naj' (https://starwars.fandom.com/wiki/Quorlac\_Fornayh)

• Kljun Predatora (https://starwars.fandom.com/wiki/Predator%27s\_Beak)

• 22-B NoćniSoko (https://starwars.fandom.com/wiki/22-B\_Nightfalcon)

• Eran Flek (https://starwars.fandom.com/wiki/Arran\_Flekk)

• Samokontrola (https://starwars.fandom.com/wiki/Force\_power/Legends#Control)

• Alter Sila (https://starwars.fandom.com/wiki/Force\_power/Legends#Alter)

• Mržnja (https://starwars.fandom.com/wiki/Hatred)

• Zalečenje Silom (https://starwars.fandom.com/wiki/Force\_healing/Legends)

• astro-gator (https://starwars.fandom.com/wiki/Astrogation)

• psiho trikovi (https://starwars.fandom.com/wiki/Mind\_trick/Legends)

# **Bi(bli)ografija**

^ Tamne senke Sile, avantura u igrici Zvezdani Ratovi (prvo pojavljivanje)

# ***~~Veze iza zavese~~***

§ U igrici Zvezdani Ratovi (multiplejer onlajn masovna igrica), gde se Golin prvi put pojavljuje, ishod igrice i Golinovog života zavisi od toga koju Stranu od dve izaberete. Zato kažem ne zna se najtačnije šta se desilo na kraju

# Pojašnjenja, note i reference

∆ [1] *(Haler Obrim, kapetan, muž Telci Obrim)*

∆ [2] *(U filmu § Starballs)*

∆ [3] *(Eran Flek i Vor Harkes na jednoj Strani i Gorbaka na drugoj, u dva potpuno odvojena incidenta)*

∆ [4] *(Flek (droid), Šugarci i ona silna braća Flek, Fluk i ostali)*